\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Rayon İcra Hakimiyyətinə**

**Məişət zorakılığından zərərçəkmiş şəxs**: \_\_\_\_\_\_\_\_\_\_\_\_\_\_\_\_\_\_\_\_\_qızı tərəfindən

Ünvan: \_\_\_\_\_\_\_\_\_\_\_\_\_\_\_\_\_

**Ə R İ Z Ə**

*(qısamüddətli mühafizə orderinin verilməsi barədə)*

 Ərizəmlə yazıb nəzərinizə çatdırıram ki, həyat yoldaşım \_\_\_\_\_\_\_\_\_\_\_\_\_\_\_\_\_\_\_ ilə \_\_\_\_\_\_\_\_-cu ildə rəsmi nikaha girməklə ailə həyatı qurmuşuq. Həmin nikahdan \_\_\_\_\_\_\_\_\_\_\_\_\_-cu il təvəllüdlü \_\_\_\_\_\_\_\_ və \_\_\_\_\_\_\_\_\_\_\_\_\_-ci il təvəllüdlü \_\_\_\_\_\_\_\_\_\_\_\_\_adlı uşaqlarımız var. Qeyd edim ki, həyat yoldaşım \_\_\_\_\_\_\_\_\_\_ bütün bu illər ərzində məni döyür, təhqir edir, polisə və məhkəməyə şikayət etdiyim təqdirdə isə uşaqlarımın gözü qarşısında məni öldürəcəyi ilə təhdid edir. Mən illər boyu ailəmin dağılmaması və uşaqlarımın atasız böyüməmələri üçün mənə qarşı edilən bütün fiziki və iqtisadi zorakılıq hərəkətlərinə dözmüşəm. Qeyd edim ki, hal-hazırda \_\_\_\_\_\_\_\_\_\_\_\_\_ nikahımızın xitam edilməsi üçün məhkəməyə müraciət etmək fikrindəyəm bu səbəbdən də həyat yoldaşım mənə təhdid mesajları yazaraq öldürməklə hədələyirlər. Bu xüsusatları nəzərə alaraq hesab edirəm ki, \_\_\_\_\_\_\_\_\_\_\_\_\_\_\_\_\_ mənə və uşaqlarıma qarşı etdiyi zorakılıqlardan qorunmaq üçün qanunvericiliyin tələblərinə əsasən mən və uşaqlarım qısamüddətli mühafizə orderi ilə təmin olunmayıq.

 Belə ki, **“Məişət zorakılığının qarşısının alınması haqqında”** Azərbaycan Respublikası Qanununun (bundan sonra mətndə “Qanun” adlandırılacaq) 5.2-ci maddəsinin tələblərinə əsasən, **məişət zorakılığı barədə şikayətdə cinayət tərkibinin əlamətləri olmadıqda həmin şikayətə müvafiq icra hakimiyyəti orqanları tərəfindən baxılır.**

Azərbaycan Respublikası Prezidentinin 24 noyabr 2011-ci il Fərmanının 1.1-ci bəndinə əsasən, Qanununun 5.2-ci maddəsinin birinci cümləsində nəzərdə tutulmuş “müvafiq icra hakimiyyəti orqanları”nın səlahiyyətlərini **yerli icra hakimiyyəti orqanları** həyata keçirir.

Qanunun 8.0.11-ci maddəsinə əsasən, cinayət-prosessual qanunvericiliklə müəyyən edilmiş qaydada araşdırılmayan məişət zorakılığı olduqda dövlət (yerli icra hakimiyyəti orqanı) **zərər çəkmiş şəxsə mühafizə orderinin verilməsini təmin etməlidir**.

Azərbaycan Respublikası Nazirlər Kabinetinin 2012-ci il 24 fevral tarixli 46 nömrəli qərarı ilə təsdiq edilmiş “**Məişət zorakılığı barədə şikayətdə cinayət tərkibinin əlamətləri olmadıqda şikayətlərə baxılma” QAYDASInın (bundan sonra mətndə QAYDAlar adlandırılacaq)** 3.1-ci bəndinə əsasən, **yerli icra hakimiyyəti orqanı tərəfindən məişət zorakılığı ilə bağlı şikayətə 5 (beş) gün müddətində baxılır və müvafiq qərar qəbul edilir.** Həmin müddətdə Qanunun 8-ci maddəsinə uyğun olaraq ilkin araşdırma aparılmalı, məişət zorakılığı faktının mövcudluğu aşkar edildikdə, zərər çəkmiş şəxsin təhlükəsizliyinin təmin edilməsi üçün zəruri tədbirlər görülməli və məişət zorakılığı halının aradan qaldırılması ilə bağlı gələcək fəaliyyət müəyyən edilməlidir.

QAYDAların 5.1-ci bəndinə əsasən, **məişət zorakılığı törətmiş şəxsin hərəkətləri cinayət məsuliyyəti yaratmadıqda, lakin bu hərəkətlər nəticəsində zərər çəkmiş şəxsin hüquqları və qanuni mənafeləri pozulduqda, məişət zorakılığı ilə bağlı hərəkətləri törətmiş şəxsə həmin və ya ona oxşar hərəkətlərin təkrarlanmaması barədə yazılı xəbərdarlıq edilir və zərər çəkmiş şəxsə qısamüddətli mühafizə orderi verilir.**

QAYDAların 5.2-ci bəndinə əsasən, **müraciət edilən vaxtdan 24 saat keçənədək, zorakılığı törədən şəxsə xəbərdarlıq edilir və dərhal zərər çəkmiş şəxsə 30 (otuz) gün müddətinədək qısamüddətli mühafizə orderi verilir.**

QAYDAların 5.3-cü bəndinə əsasən,**məişət zorakılığı ilə bağlı verilmiş xəbərdarlığın icrasına bu barədə qərar qəbul etmiş orqan tərəfindən nəzarət edilir.** Xəbərdarlığın icrasına nəzarət məişət zorakılığı törətmiş şəxsin hərəkətlərinin diqqət mərkəzində saxlanılması, habelə onunla və zərər çəkmiş şəxslə söhbətlərin aparılması formasında həyata keçirilir.

Odur ki, **“Məişət zorakılığının qarşısının alınması haqqında”** Azərbaycan Respublikası Qanununun, Azərbaycan Respublikası Prezidentinin 24 noyabr 2011-ci il tarixli Fərmanının və Azərbaycan Respublikası Nazirlər Kabinetinin 2012-ci il 24 fevral tarixli 46 nömrəli qərarı ilə təsdiq edilmiş “**Məişət zorakılığı barədə şikayətdə cinayət tərkibinin əlamətləri olmadıqda şikayətlərə baxılma” QAYDASInın tələblərini** rəhbər tutaraq, Sizdən

**XAHİŞ EDİRƏM:**

Mənə və uşaqlarım \_\_\_\_\_\_\_\_\_\_\_\_\_-cu il təvəllüdlü \_\_\_\_\_\_\_\_\_\_\_\_\_ və \_\_\_\_\_\_\_-ci il təvəllüdlü \_\_\_\_\_\_\_\_\_\_\_\_ adlı uşaqlarım 30 gün müddətinə qısamüddətli mühafizə order verilsin;

məişət zorakılığından zərərçəkmiş şəxs olaraq bildirmək istəyirəm ki, orderdə həyat yoldaşım hazırda \_\_\_\_\_\_\_\_\_\_\_\_\_\_\_\_\_\_\_\_\_\_\_\_ünvanında qeydiyyatda olan –\_\_\_\_\_\_\_\_\_\_\_\_\_\_\_\_\_ yazılı xəbərdarlıq edilməklə mənə qarşı məişət zorakılığının təkrar törətməsi, məni axtarması, mənə yaxınlaşması, mənimlə söhbət etməyə və ya hər hansı şəkildə əlaqə qurmağa cəhd etməsi, mənim hər hansı formada təqib edilməyimi, mənə zəng etməsi, mesaj və ya hər hansı elektron vasitələrdən istifadə edərək məktub və ya ismarıc yazması, mənə narahatlıq gətirən digər hərəkətləri etməsi qadağan edilsin, həmçinin qısamüddətli mühafizə orderinin icra edilməməsinə görə məsuliyyətin izah edilməsi haqqında məlumat göstərilsin.

**Məişət zorakılığından zərərçəkmiş şəxs:**

**Tarix:**